கேள்வி: இராமர் திருமுடிச்சூட்டு விழா - வரலாறு என்பது என்ன?
பதில்: பரதன் வேண்டுகோளுக்கு இணங்க, 14 ஆண்டு கால வனவாசத்தை முடித்த இராமனை சீதை, இலக்குவணை வீடணன், வானரம் மற்றும் பரதன், சத்துருக்கணன் புடைசூழ அயோத்தி நகரத்திற்கு தேர் மீது ஊர்வலமாக இசைக்கருவிகள் முழங்க அழைத்துச் செல்லப்படுகிறார். இராமன் ஊர்வலமாகச் செல்லும் போது பரதன் தேர்க் குதிரைகளின் கடிவாளங்களைப் பிடித்துக் கொண்டான். சத்ருக்னன் இராமனின் தலைக்கு மேல் குடையைப் பிடித்தான். இலக்குமணன் சாமரம் வீசிக் கொண்டிருந்தான். வீடணன் மற்றொரு வெண்சாமரத்தைப் பிடித்திருந்தான். அப்போது, ரிஷிகளும், தேவர்களும், மருத்கணங்களும் ஆகாசத்தில் இருந்து ராமனைப் புகழ்ந்து இனிமையான குரலில் வாழ்த்தினர். சுக்ரீவனின் ஆணைக்கிணங்க வானரங்கள் கங்கை உள்ளிட்ட புனித ஆறுகளின் நீரைக் கொண்டுவருகிறார்கள். அயோத்தி குடிமக்கள் இராமரை வரவேற்க வீட்டின் முன் பூக்களால் தோரணம் கட்டி அலங்காரங்கள் செய்துள்ளனர். வசிட்டர், வாமதேவர், ஜாபாலி, கௌதமர் மற்றும் பிற பிராமணர்கள் பூசாரிகளாக இராமரை புனித நீரால் அபிசேகம் செய்தனர். மேலும் அனைத்து வகையான மூலிகைச் சாறுகள் இராமர் மீது தெளிக்கப்பட்டது. முடிசூட்டு விழாவை நடத்தும் வசிஷ்டர் மற்றும் பிற ரிஷிகள், சீதையுடன் கூடிய இராமனை இரத்னமயமான பீடத்தில் அமரச் செய்து, இராமருக்கு கிரீடத்தை சூட்டினர். அவ்வமயம் இராமருக்கு சத்துருக்கனன் வெண்குடையைப் பிடித்தான். சுக்ரீவன் வெண்சாமரத்தையும், விபீஷணன் மற்றொரு வெண்சாமரத்தையும் வீசினர். அனுமன் இராமரின் பாதுகைகளை பணிந்து அமர்ந்தான். இந்திரன் உள்ளிட்ட தேவர்கள் இராமருக்கு விலைமதிக்க இயலாத பரிசுகள் வழங்கினர். தேவர்களும், கந்தர்வர்களும் இசையுடன் பாடினர். அரம்பையர்கள் நர்த்தனம் புரிந்தனர். முடிசூட்டு விழா முடிந்த பின்னர் இராமர் ரிஷிகள், வீடணன், சுக்ரீவன், அங்கதன், ஜாம்பவான், நீலன் மற்றும் நளனுக்குப் பரிசுகளை வழங்கினார். இராமர் சீதைக்கு ஒரு முத்து மாலையை பரிசாக அளிக்கிறார். சீதை அந்த மாலையை அனுமன் பரிசாக வழங்கினார். இராமர் பட்டாபிசேகம் விழா முடிந்த பின்னர் வீடணன் மற்றும் வானரங்கள் இராமரிடமிருந்து விடை பெற்று இலங்கை மற்றும் கிட்கிந்தைக்கு திரும்பினர்.